
I. ОБЩИ ПОЛОЖЕНИЯ
Настоящата изложба-конкурс за съвременни визуални изкуства се организира ежегодно, в рамките на МФ „Мартенски музикални дни” по тема, предложена от организаторите.
За 2025 темата е: ConTempo
В изложбата могат да вземат участие всички художници, навършили пълнолетие.
II. ОРГАНИЗАЦИЯ
1. Организатори на изложбата – конкурс са: Община Русе – МФ „Мартенски музикални дни“, Съюзът на българските художници – София, Художествена галерия – Русе.
2. Изложбата се провежда под патронажа на Кмета на Община Русе.
3. Цялостната дейност по подготовката и реализацията на изложбата се финансира със съдействието на Община Русе, Съюза на българските художници – София и Художествена галерия – Русе.
4. Селекцията на творбите за изложба и наградите се определят от специално назначено за целта жури, съставено от представители на Община Русе, Сдружение „Съюз на българските художници“ – София и Художествена галерия – Русе. 
5. Експозицията се подрежда в залите на Художествена галерия – Русе.

III. УСЛОВИЯ И РЕД ЗА УЧАСТИЕ
1. Право на участие имат художници, навършили пълнолетие.
2. За участие в конкурса се допускат само новосъздадени творби, съобразени с обявената от организаторите тема на конкурса.
3. Авторите сами поемат разходите по транспортиране на творбите до ХГ – Русе и обратно.
4. Техниката и материалът на произведенията са свободни.
5. Творбите следва да са в подходящ вид за експониране.
6. Представените творби да са авторски и собственост на художника.
7. Всеки автор посочва продажна цена на своето произведение.
8. Всеки автор трябва да изпрати с творбите си попълнен формуляр за участие.
9. Организаторите гарантират сигурността на получените творби, но не носят отговорност за проблеми, възникнали по вина на пощенските и куриерски служби.
10. Ако авторът желае, може да направи дарение на Художествена галерия – Русе, като получава сертификат за това.
11. Всеки участник, подписвайки регистрационния формуляр, дава съгласието си неговите творби да бъдат използвани от организаторите за популяризирането на изложбата.

IV. НАГРАДИ
1.Журито присъжда следните награди:
1.1.Награда на Община Русе, МФ „Мартенски музикални дни” –  600 лв.
1.2.Награда на Художествена галерия – Русе – 1000 лв.
1.3. Награда на Съюза на българските художници – 600 лв.
1.4. Награда за млад автор – художествено произведение от фонда за съвременно изкуство на СБХ. 
2.Наградените автори получават почетен диплом.
3.Наградените творби остават във фонда на Художествена галерия – Русе. Изключение прави наградата за млад автор, която остава собственост на автора.

V. СРОКОВЕ
1. Получаване на творбите – 05.03.2025 год.;
2. Журиране – 07.03.2025 год.;
3. Откриване на изложбата и обявяване на наградите – 15.03.2025 год.;
4. Закриване на изложбата – 02.04.2025 год.


За контакти:
Художествена галерия – Русе, ул. „Борисова” 39
тел. 082 / 82 17 35, e-mail: ruseartgallery@abv.bg
